als_Latn dik_Latn sag_Latn
Në kazermën “Ilinden” të Shkupit sot me stërvitje të demonstruar taktike, pjesëtarët e Njësitit për detyra speciale “TIGRAT” pranë MPB-së e shënoi 34 vjetorin e ekzistimit.
Ndryshe Njësiti special i MPB-së “TIGRAT” edhe sot e kësaj dite nuk ka asnjë shqiptarë. Këtë e ka konfirmuar edhe vetë Zv/ministri Qamili ku ka thënë se përqindja e shqiptarëve në MPB është shpërfillëse. Ai ka pranuar gjithashtu se në njësitin special “TIGRAT” nuk ka asnjë shqiptarë, njofton TetovaSot.
“Përqindja në njësitin për Ndërhyrje të Shpejtë është më e madhe, është rreth 6-7%, gjithashtu edhe në njësitin e veçantë në sektorin e punëve të brendshme në Shkup, të ashtuquajtur “Alfa”, përqindja është 16%. Kurse sa i përket njësitit special “Tigrat”, aty nuk ka asnjë shqiptarë, dhe ne si Ministri e Brendshme për çdo vit shpallim konkurs, por interesimi i shqiptarëve aty është shumë i dobët, thuajse fare hiç”, deklaroi kohë më parë Zemri Qamili, Zv/Ministër i Brendshëm./TetovaSot/
als_Latn als_Latn als_Latn